pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รับฟังภาพรวมการศึกษาเชียงใหม่
วันอังคารที่ 6 สิงหาคม 2562
รับฟังภาพรวมการศึกษาเชียงใหม่
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ พบปะและหารือถึงการจัดการศึกษาภาพรวมของจังหวัดเชียงใหม่
เมื่อวันอาทิตย์ที่ 4 สิงหาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ พบปะและหารือถึงการจัดการศึกษาภาพรวมของจังหวัดเชียงใหม่กับศึกษาธการภาค 15 ศึกษาธิการจังหวัดเชียงใหม่ ผู้อํานวยการสํานักงานเขตพื้นที่การศึกษามัธยมศึษา เขต 34 และผู้อํานวยการสํานักงานเขตพื้นที่การศึกษาเชียงใหม่ เขต 1-6 ณ ห้องประชุมโรงเรียนพุทธิโสภณ จังหวัดเชียงใหม่
รมว.ศึกษาธิการ กล่าวภายหลังการหารือว่า ได้รับฟังสภาพการศึกษาและการจัดการศึกษาภาพรวมในปัจจุบันของสถานศึกษาในพื้นที่จังหวัดเชียงใหม่ เพื่อนําไปสู่แนวทางการแก้ไขปัญหาใน 2 เรื่องที่สําคัญ คือ การลดความซ้ําซ้อน และเพื่อส่งเสริมการจัดการศึกษาที่มีคุณภาพและประสิทธิภาพ ทั้งคุณภาพของโรงเรียน ครู และนักเรียน
ซึ่งแน่นอนว่า สถานศึกษาในแต่ละพื้นที่มีบริบทของการจัดการศึกษาที่แตกต่างกัน และแต่ละบริบทก็ต้องได้รับการสนับสนุนที่มีระดับความเข้มข้นที่แตกต่างกันด้วย อาทิ โรงเรียนในพื้นที่ห่างไกลต้องได้รับการสนับสนุนในหลายมิติจึงจะเพิ่มคุณภาพอย่างเห็นผลได้ชัด เรื่องของอาหารกลางวัน หรือแม้กระทั่งเรื่องของครูในโรงเรียนบนเขาสูงหรือในเกาะแก่ง ที่มีครูไม่ครบชั้น เป็นต้น ดังนั้นเรื่องของสร้างโอกาสทางการศึกษาอย่างเท่าเทียมทั่วถึงทุกโรงเรียน เป็นปัจจัยสําคัญที่จะช่วยลดความเหลื่อมล้ําทางการศึกษา และเป็นการลงทุนในการพัฒนาทรัพยากรมนุษย์ตั้งแต่เริ่มแรก เพื่อผลิตกําลังคนที่มีคุณภาพไปช่วยพัฒนาประเทศ สอดคล้องกับยุทธศาสตร์ชาติระยะ 20 ปี ได้ตามเป้าหมายของรัฐบาล
ในส่วนของครู จะต้องได้รับการพัฒนาความสามารถการสอนขั้นพื้นฐานที่เท่าเทียมกัน ไม่ว่าครูคนนั้นจะอยู่ในพื้นที่ใด จะต่างจังหวัดหรือกรุงเทพฯ ก็ตาม หนึ่งในวิธีที่จะช่วยสร้างความเท่าเทียมในการเข้าถึงความรู้ ก็คือการนําเทคโนโลยีมาปรับใช้ในการเรียนการสอนและอบรมพัฒนาครู แบบ Two way communication ทั้งการใช้เทคโนโลยี Voice to text (เปลี่ยนเสียงเป็นข้อความ พร้อมจําแนกข้อมูล) การพูดคุยสดผ่าน youtube เป็นต้น เพื่อลดภาระ ลดเวลาและค่าใช้จ่ายในการเดินทางของครู รวมไปถึงการเพิ่มสวัสดิการครู เพื่อเป็นขวัญกําลังใจให้กับครูที่พัฒนาตนเอง หากครูมีคุณภาพสูงขึ้นก็ควรได้รับสวัสดิการเพิ่มขึ้นด้วยเช่นกัน
อย่างไรก็ตาม ขอฝากผู้อํานวยการสํานักงานเขตพื้นที่การศึกษา จังหวัดเชียงใหม่ บริหารจัดการสถานศึกษาโดยคํานึงถึงคุณภาพเป็นสําคัญ และหวังว่าทุกฝ่ายจะร่วมมือร่วมใจกัน ทํางานร่วมกัน เพื่อเด็ก ๆ และประชาชนในพื้นที่อย่างเต็มที่
อรพรรณ​ ฤทธิ์​มั่น​: สรุป
นวรัตน์​ ราม​สูต​: เรียบเรียง
ยุทธ​พงศ์​ เลือก​กลั่น​ดี​: ถ่ายภาพ
กลุ่ม​ประชา​สัมพันธ์​ สร.ศธ.: รายงาน
รัฐบาลไทย-ข่าวทำเนียบรัฐบาล-ผชท.เครือรัฐออสเตรเลีย/ไทย เข้าเยี่ยมคำนับ ปล.กห.
วันอังคารที่ 28 มกราคม 2563
ผชท.เครือรัฐออสเตรเลีย/ไทย เข้าเยี่ยมคํานับ ปล.กห.
เมื่อ 13 ม.ค.63, เวลา 1030 น.อ.คริส สมิท (Chris Smith) ผชท.ทหาร เครือรัฐออสเตรเลีย/ไทย ได้นํา พ.อ.สตีเฟน ฟอมิดาที (Stephen Fomiatti) ผชท.ทหาร เครือรัฐออสเตรเลีย/ไทย เข้าเยี่ยมคํานับ พล.อ.ณัฐ อินทรเจริญ ปล.กห. ในโอกาสแนะนําตัวเข้ารับตําแหน่งใหม่
เมื่อ 13 ม.ค.63, เวลา 1030 น.อ.คริส สมิท (Chris Smith) ผชท.ทหาร เครือรัฐออสเตรเลีย/ไทย ได้นํา พ.อ.สตีเฟน ฟอมิดาที (Stephen Fomiatti) ผชท.ทหาร เครือรัฐออสเตรเลีย/ไทย เข้าเยี่ยมคํานับ พล.อ.ณัฐ อินทรเจริญ ปล.กห. ในโอกาสแนะนําตัวเข้ารับตําแหน่งใหม่ ณ ศาลาว่าการกลาโหม
พล.อ. ณัฐ อินทรเจริญ ปล.กห. ได้ให้การต้อนรับและกล่าวขอบคุณที่กรุณาให้เกียรติมาเยี่ยมคํานับ พร้อมทั้งกล่าวชื่นชมความสัมพันธ์อันดีระหว่างไทยกับเครือรัฐออสเตรเลีย รวมทั้งชื่นชมการปฏิบัติหน้าที่ในช่วงเวลาที่ผ่านมา ซึ่งช่วยส่งเสริมความสัมพันธ์อันดีระหว่าง กห.ไทย กับ กห.ออสเตรเลีย และได้แสดงความยินดีในโอกาสที่ไปรับตําแหน่ง ผชท.ทหาร อต./กรุงโซล (กลต.) อีก ทั้งยังได้แสดงความห่วงใยและกังวลไปยังสถานการณ์ไฟป่าในออสเตรเลีย ที่ส่งผลกระทบต่อประชาชนในรัฐโดยเฉพาะรัฐนิวเซาท์เวลส์
น.อ.คริส สมิท (Chirs Smith) ผชท.ทหาร เครือรัฐออสเตรเลีย/ไทย ได้กล่าวขอบคุณและกล่าวชื่นชมความสัมพันธ์อันดีระหว่างทั้งสองประเทศที่มีมาอย่างแน่นแฟ้นและได้แนะนํา พ.อ.Stephen Fomiatti ผชท.ทหาร อต./ไทย ในโอกาสเข้ารับตําแหน่งใหม่
พล.อ.ณัฐ ได้แสดงความยินดีและกล่าวต้อนรับ พ.อ.สตีเฟน ฟอมิดาที (Stephen Fomiatti) ผชท.ทหาร เครือรัฐออสเตรเลีย ท่านใหม่ที่จะเข้ารับหน้าที่และอวยพรให้ประสบผลสําเร็จลุล่วงในการปฏิบัติหน้าที่ โดยทั้งสองประเทศพร้อมที่จะให้การสนับสนุนร่วมกันในการที่จะพัฒนาความสัมพันธ์ให้แน่นแฟ้นมากยิ่งขึ้นในทุกมิติ
รัฐบาลไทย-ข่าวทำเนียบรัฐบาล-6 ประเทศลุ่มน้ำโขง ร่วมถกร่างแผนยุทธ์ศาสตร์ส่งเสริมห่วงโซ่คุณค่าทางการเกษตรที่ปลอดภัยฯ
วันอังคารที่ 9 พฤษภาคม 2560
6 ประเทศลุ่มน้ําโขง ร่วมถกร่างแผนยุทธ์ศาสตร์ส่งเสริมห่วงโซ่คุณค่าทางการเกษตรที่ปลอดภัยฯ
6 ประเทศลุ่มน้ําโขง ร่วมถกร่างแผนยุทธ์ศาสตร์ส่งเสริมห่วงโซ่คุณค่าทางการเกษตรที่ปลอดภัยฯ หวังผนึกกําลังเป็นแหล่งผลิตอาหารรายใหญ่ระดับโลก เตรียมเสนอที่ประชุมรัฐมนตรีเกษตร GMS  ก.ย. นี้ ณ ประเทศกัมพูชา
นายระพีภัทร์ จันทรศรีวงศ์ ผู้ช่วยปลัดกระทรวงเกษตรและสหกรณ์ กล่าวว่า ปัจจุบันกลุ่มประเทศภายใต้โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ําโขง 6 ประเทศ (GMS)หรือประเทศหกเหลี่ยมเศรษฐกิจ ได้แก่ กัมพูชา จีน ลาว เมียนมา ไทย และเวียดนาม ได้ให้ความสําคัญในการส่งเสริมห่วงโซ่คุณค่าทางการเกษตรที่ปลอดภัยและเป็นมิตรต่อสิ่งแวดล้อม โดยจะขยายการเข้าถึงตลาดสําหรับผลิตภัณฑ์เกษตรที่ปลอดภัยและมิตรต่อสิ่งแวดล้อมอย่างยั่งยืนในตลาดโลก เนื่องจากปัจจุบัน ประเทศGMSมีความพร้อมที่จะเป็นแหล่งผลิตสินค้าเกษตรที่ปลอดภัยและมิตรต่อสิ่งแวดล้อม อีกทั้งได้เปรียบในการเป็นแหล่งผลิตอาหารรายใหญ่ของโลก และมีความได้เปรียบในเชิงแข่งขันในสินค้าหลายชนิด
“ล่าสุด ได้มีการจัดประชุมสําหรับจัดทําร่างยุทธศาสตร์และแผนปฏิบัติการส่งเสริมห่วงโซ่คุณค่าฯ ร่วมกัน ในอนุภูมิภาคลุ่มแม่น้ําโขง จากผู้แทนจากประเทศสมาชิกGMSโดยจะเสนอร่างยุทธศาสตร์ดังกล่าว ให้ที่ประชุมรัฐมนตรีเกษตรอนุภูมิภาคลุ่มแม่น้ําโขง (GMS Agriculture Minister Meeting)พิจารณาให้ความเห็นชอบ ในเดือนกันยายน 2560 ณ ราชอาณาจักรกัมพูชา ซึ่งร่างยุทธศาสตร์ดังกล่าว ประกอบด้วย 4 ด้าน คือ 1) นโยบายและกฎระเบียบ เพื่ออํานวยความสะดวกด้านการผลิต การค้า และการลงทุนในห่วงโซ่คุณค่าฯ 2) โครงสร้างพื้นฐานที่เข้มแข็งสําหรับห่วงโซ่คุณค่าฯ แบบบูรณาการทั้งภูมิภาค 3) ระบบการแลกเปลี่ยนและการเผยแพร่นวัตกรรมเกี่ยวข้องกับห่วงโซ่คุณค่าฯ และ 4) การพัฒนาตราสินค้าและช่องทางการตลาดเพื่อส่งเสริมให้GMSเป็นผู้นําของโลกในห่วงโซ่คุณค่าฯ” นายระพีภัทร์ กล่าว
ทั้งนี้ ร่างยุทธศาสตร์ดังกล่าว จะทําให้ประเทศสมาชิกGMSมีแนวทางการพัฒนาห่วงโซ่คุณค่าฯ ของอนุภาคที่ชัดเจน ตั้งแต่การผลิตจากแหล่งผลิตต่าง ๆ การแปรรูป การตลาด การจัดจําหน่ายสู่ผู้บริโภค ทั้งตลาดภายในประเทศ ตลาดภายในภูมิภาค และตลาดโลก เพื่อส่งเสริมการเข้าถึงตลาดของสินค้าดังกล่าว นอกจากนี้ยังสามารถตรวจสอบได้ว่า ประเทศสมาชิกแต่ละประเทศหรือนุภาค ควรพัฒนาด้านใดเพิ่มเติม เพื่อให้ประเทศGMSเป็นผู้นําในการผลิตสินค้าด้านนี้และทําให้ห่วงโซ่คุณค่าฯ เกิดประโยชน์สูงสุดต่อทั้งเกษตรกร ผู้บริโภค ประเทศอนุภาคและภูมิภาค ทั้งนี้ หากร่างยุทธศาสตร์ดังกล่าวแล้วเสร็จ และมีการรับรองแล้ว คาดว่าจะมีแหล่งเงินทุนต่าง ๆ ที่สนใจเข้าร่วมลงทุนด้วยงบประมาณมากกว่าพันล้านเหรียญสหรัฐ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-โฆษกสธ. เตือนประชาชนถูกงูกัดห้ามดูดแผล รีบพบแพทย์
วันอังคารที่ 28 สิงหาคม 2561
โฆษกสธ. เตือนประชาชนถูกงูกัดห้ามดูดแผล รีบพบแพทย์
โฆษกกระทรวงสาธารณสุข เตือนประชาชนถูกงูกัด ห้ามดูดแผล กรีดแผลเพื่อพอกยา เพราะจะทําให้แผลสกปรก ติดเชื้อ และอาจเป็นบาดทะยักได้ ต้องรีบล้างแผลด้วยน้ําสะอาดและไปพบแพทย์ที่โรงพยาบาลที่ใกล้ที่สุด    นําซากงูที่กัดไปด้วยหากมี เพื่อให้การรักษาถูกต้อง รวดเร็ว
โฆษกกระทรวงสาธารณสุข เตือนประชาชนถูกงูกัด ห้ามดูดแผล กรีดแผลเพื่อพอกยาเพราะจะทําให้แผลสกปรก ติดเชื้อ และอาจเป็นบาดทะยักได้ ต้องรีบล้างแผลด้วยน้ําสะอาดและไปพบแพทย์ที่โรงพยาบาลที่ใกล้ที่สุด นําซากงูที่กัดไปด้วยหากมี เพื่อให้การรักษาถูกต้อง รวดเร็ว
นายแพทย์โอภาส การย์กวินพงศ์ รองปลัดกระทรวงสาธารณสุข กล่าวว่า ขณะนี้ เป็นช่วงหน้าฝน บางพื้นที่มีน้ําท่วมขัง ประชาชนอาจได้รับอันตรายจากการถูกสัตว์มีพิษ เช่น ตะขาบ แมงป่อง โดยเฉพาะงู ที่หนีน้ํามาอาศัยอยู่ในบริเวณบ้านกัดได้ จึงขอให้เพิ่มความระมัดระวังให้มากขึ้น หลีกเลี่ยงการเดินในบริเวณที่รก มีหญ้าสูง ที่น่าห่วงคือยังมีประชาชนบางส่วนเข้าใจผิด บางส่วนอาจจดจําจากละครว่า หากถูกงูกัดให้ดูดแผลเพื่อเอาเลือดที่มีพิษงูออกจากแผลหรือกรีดแผลแล้วพอกยา ซึ่งเป็นความเข้าใจที่ผิด เพราะจะทําให้แผลสกปรก เกิดการติดเชื้อ และอาจเป็นบาดทะยักได้ วิธีที่ถูกต้องคือ ต้องล้างแผลด้วยน้ําสะอาดเคลื่อนไหวขาหรือแขนที่ถูกกัดน้อยที่สุด โดยใช้ไม้กระดาน กระดาษแข็งๆ รองดามไว้ รีบพาผู้ป่วยไปพบแพทย์ที่โรงพยาบาลที่ใกล้ที่สุด หากทําได้ขอนําซากงูที่กัดไปด้วย เพื่อให้การรักษาถูกต้อง รวดเร็ว
สําหรับการขันชะเนาะ โดยใช้ผ้าหรือเชือกรัดเหนือบริเวณที่ถูกงูกัดให้แน่นพอสอดนิ้วได้ แล้วคลายออกทุก15นาที ช่วยลดปริมาณพิษงูแผ่ซ่านได้เพียงเล็กน้อย อาจได้ประโยชน์บ้างในกรณีที่เป็นงูพิษที่มีผลต่อระบบประสาท และไม่สามารถไปพบบุคลากรทางการแพทย์ได้ในเวลาอันสั้น แต่โดยทั่วไปไม่แนะนําให้ทํา เนื่องจากมักทําไม่ถูกวิธี รัดแน่นและนานเกินไป ทําให้เนื้อเยื่อตายจากการขาดเลือด และยังห้ามทําในกรณีที่เป็นงูพิษต่อระบบเลือด เพราะจะทําให้มีการบวมและเลือดออกบริเวณแผลมากขึ้นจากข้อมูลสํานักระบาดวิทยา ในปี 2558 มีรายงานผู้ถูกงูกัด 4,618 ราย ไม่มีผู้เสียชีวิต พบมากในช่วงปลายฤดูฝนเข้าสู่ฤดูหนาว ผู้ป่วยสูงสุดในเดือนตุลาคม
ทั้งนี้ หากถูกงูกัด สามารถสังเกตว่าเป็นงูพิษหรือไม่ โดยดูจาก1.รอยเขี้ยว มี2ข้าง และมีอาการบวมแดงรอบ ๆ รอยกัดบางครั้งอาจเห็นเพียงรอยเดียว โดยเฉพาะอย่างยิ่งถ้าถูกกัดบริเวณปลายมือปลายเท้า หรือบางครั้งอาจเห็นมากกว่า 2รอยในกรณีที่ถูกกัดมากกว่า1ครั้ง2.อาจมีอาการปวดอย่างรุนแรง3.คลื่นไส้อาเจียน4.หายใจติดขัด หากรุนแรงอาจหยุดหายใจได้5.สายตาขุ่นมัว6.มีน้ําลายมากผิดปกติ และ7.หน้าชาไม่รู้สึกหรือชาตามแขนขา โดยพิษนั้นขึ้นอยู่กับชนิดของงู เช่นงูเห่างูจงอาง งูสามเหลี่ยม งูทับสมิงคลา จะมีพิษต่อระบบประสาท ทําให้กล้ามเนื้ออ่อนแรงหนังตาตก กลืนลําบาก พูดไม่ชัด และหยุดหายใจ
************************************ 28สิงหาคม 2561
รัฐบาลไทย-ข่าวทำเนียบรัฐบาล-ผช.รมว.พม. พร้อมสายด่วน พม. 1300 ลงพื้นที่เร่งช่วยเหลือ 9 ครอบครัวผู้ประสบปัญหาทางสังคมในชุมชนย่านเขตบางบอน กทม.
วันจันทร์ที่ 9 ธันวาคม 2562
ผช.รมว.พม. พร้อมสายด่วน พม. 1300 ลงพื้นที่เร่งช่วยเหลือ 9 ครอบครัวผู้ประสบปัญหาทางสังคมในชุมชนย่านเขตบางบอน กทม.
ผช.รมว.พม. พร้อมสายด่วน พม. 1300 ลงพื้นที่เร่งช่วยเหลือ 9 ครอบครัวผู้ประสบปัญหาทางสังคมในชุมชนย่านเขตบางบอน กทม.
วันนี้ (9 ธ.ค. 62) เวลา 13.00 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ พร้อมด้วยเจ้าหน้าที่ศูนย์ช่วยเหลือสังคม สายด่วน พม. 1300 และหน่วยงานที่เกี่ยวข้องลงพื้นที่เยี่ยมและช่วยเหลือครอบครัวกลุ่มเป้าหมายของกระทรวง พม. ทั้งเด็ก เยาวชน คนพิการ ผู้สูงอายุ และผู้ด้อยโอกาสที่ประสบปัญหาทางสังคม จํานวน 9 ครอบครัว ณ ชุมชนบางพรานพัฒนา เขตบางบอน กรุงเทพมหานคร
นายสากล กล่าวว่า วันนี้ ตนพร้อมด้วยเจ้าหน้าที่ศูนย์ช่วยเหลือสังคม สายด่วน พม. 1300 รวมทั้งหน่วยงานที่เกี่ยวข้อง ได้แก่ 1. กรมพัฒนาสังคมและสวัสดิการ (พส.) 2. กรมส่งเสริมและพัฒนาคุณภาพชีวิตคนพิการ (พก.) โดยศูนย์บริการคนพิการ สาขาอ้อมน้อย 3. กรมกิจการผู้สูงอายุ (ผส.) 4. กรมกิจการเด็กและเยาวชน (ดย.) โดยบ้านพักเด็กและครอบครัวกรุงเทพมหานคร 5. สํานักงานเขตบางบอน โดยฝ่ายพัฒนาชุมชน และ 6. ศูนย์บริการสาธารณสุข 65 รักษาศุขบางบอน รวมทั้งอาสาสมัครพัฒนาสังคมและความมั่นคงของมนุษย์ (อพม.) ได้ลงพื้นที่เยี่ยมและช่วยเหลือครอบครัวกลุ่มเป้าหมายของกระทรวง พม. ที่ประสบปัญหาทางสังคม รวมจํานวน 9 ครอบครัว อาทิ 1) หญิงเร่ร่อนอายุ 48 ปี ไม่มีบัตรประจําตัวประชาชน และไม่มีที่อยู่อาศัยของตนเอง 2) ชายพิการทางสติปัญญา อายุ 23 ปี อาศัยอยู่ภายในห้องเช่ากับแม่อายุ 50 ปี ซึ่งประกอบอาชีพค้าขายมีรายได้วันละ 300 บาท 3) ชายพิการทางการเคลื่อนไหว อายุ 57 ปี อาศัยอยู่กับภรรยา อายุ 62 ปี ที่ป่วยเป็นโรคเบาหวานและไม่ได้ประกอบอาชีพ ลูกสาวอายุ 28 ปี ประกอบอาชีพรับจ้างทั่วไป และหลาน 4 คน อายุ 3 - 9 ปี ซึ่งทั้งหมดอาศัยอยู่ในบ้านไม้สภาพเก่าทรุดโทรม 5) หญิงชราอายุ 65 ปี พิการทางการเคลื่อนไหว อาศัยอยู่กับพ่ออายุ 80 ปี ซึ่งพิการทางการได้ยิน น้องสาวอายุ 61 ปี ไม่ได้ประกอบอาชีพ และสามีอายุ 66 ปี ประกอบอาชีพรับจ้างทั่วไป รายได้ไม่แน่นอน นอกจากนี้ ยังมีลูกและหลานอาศัยอยู่รวมกันทั้งหมด 10 คน และ 6) หญิงชราอายุ 70 ปี พิการทางการเคลื่อนไหว อาศัยอยู่ภายในห้องเช่าเพียงลําพัง เป็นต้น
นายสากล กล่าวต่อไปว่า ทั้งนี้ หน่วยงานสังกัดกระทรวง พม. และหน่วยงานที่เกี่ยวข้อง ได้ร่วมกันประเมินทางสังคมและตรวจสอบข้อเท็จจริง เพื่อให้ความช่วยเหลือทั้งในระยะเร่งด่วนและระยะยาว ดังนี้ 1) มอบเครื่องอุปโภคบริโภคที่จําเป็น 2) นําเรื่องของทั้ง 9 ครอบครัว เข้าพิจารณาเพื่อขอรับเงินสงเคราะห์ 3) การซ่อมแซม ปรับปรุงที่อยู่อาศัยให้มีความเหมาะสม มั่นคง และถูกสุขลักษณะ สําหรับกลุ่มเป้าหมาย 4) การให้คําปรึกษาแนะนําสําหรับการเลี้ยงดูบุตรหลานอย่างเหมาะสม 5) การรักษาพยาบาลผู้ป่วยอย่างต่อเนื่อง 6) การส่งเสริมการศึกษาอย่างต่อเนื่องของเด็กและเยาวชน 7) การให้คําปรึกษาแนะนําเพื่อการส่งเสริมอาชีพและรายได้อย่างเพียงพอและมั่นคง และ 8) การให้คําปรึกษาแนะนําเพื่อขอรับสิทธิสวัสดิการอื่นตามกฎหมาย รวมทั้ง การหาแนวทางร่วมกันในการช่วยเหลือครอบครัวผู้ประสบปัญหาทางสังคม เพื่อให้มีคุณภาพชีวิตที่ดีในระยะยาวต่อไป
นายสากล กล่าวเพิ่มเติมว่า ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทร 1300 สายด่วน พม. บริการฟรี 24 ชั่วโมง ซึ่งกระทรวง พม. พร้อมให้คําปรึกษาและความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-วศ. ร่วมผนึกกำลัง พัฒนา PPE รุ่นเราสู้ สำเร็จพร้อมผลักดัน NQI อุตสาหกรรมทางการแพทย์ไทย สร้างความเชื่อถือก้าวสู่อาเซียน
วันอังคารที่ 2 มิถุนายน 2563
วศ. ร่วมผนึกกําลัง พัฒนา PPE รุ่นเราสู้ สําเร็จพร้อมผลักดัน NQI อุตสาหกรรมทางการแพทย์ไทย สร้างความเชื่อถือก้าวสู่อาเซียน
วศ. ร่วมผนึกกําลัง พัฒนา PPE รุ่นเราสู้ สําเร็จพร้อมผลักดัน NQI อุตสาหกรรมทางการแพทย์ไทย สร้างความเชื่อถือก้าวสู่อาเซียน
เมื่อวันที่ 8 พฤษภาคม 2563 นางสาวนิสากร จึงเจริญธรรม อธิบดีกรมวิทยาศาสตร์บริการ ร่วมงานแถลงข่าว นวัตกรรมใหม่ ไทยพร้อมผลิตชุด PPE (Gown) ใช้ซ้ําได้ รุ่นเราสู้ โดยให้ข้อมูลว่าโครงการนี้เริ่มตั้งแต่ วันที่ 25 มีนาคม 2563 เพื่อพัฒนานวัตกรรมชุด PPE (lsolation Gown) รุ่น “เราสู้” ซึ่งเป็นความร่วมมือ 4 องค์กรเอกชน ได้แก่ สมาพันธ์อุตสาหกรรมสิ่งทอ สมาคมอุตสาหกรรมเครื่องนุ่งห่มไทย สภาอุตสาหกรรม และสถาบันพัฒนาอุตสาหกรรมสิ่งทอ กับ 2 กระทรวง ได้แก่ สธ. 4 หน่วยงาน ได้แก่ องค์การเภสัชกรรม สํานักงานคณะกรรมการอาหารและยา กรมวิทยาศาสตร์การแพทย์ กรมควบคุมโรค และ อว. 3 หน่วยงาน ได้แก่ กรมวิทยาศาสตร์บริการ มหาวิทยาลัยมหิดล จุฬาลงกรณ์มหาวิทยาลัย ซึ่งทุกฝ่ายเห็นตรงกันว่าเป็นภารกิจของคนไทยที่จะร่วมกันสู้กับการระบาดของโควิด-19 นี้ไปกับบุคลากรทางการแพทย์และคนไทยทุกคน
กรมวิทยาศาสตร์บริการได้ดําเนินการในส่วนการกําหนด spec และการตรวจสอบคุณภาพและการตรวจสอบคุณภาพชุดป้องกันการติด เชื้อ Surgical gown/Isolation gown สําหรับงานที่ต้องป้องกันการซึมผ่านของเหลว เช่น การใช้ งานในสภาวะที่มีทําหัตถกรรม มีเลือดกระเด็นใส่ในปริมาณมากหรือภายในห้องฉุกเฉิน เป็นต้น ตามมาตรฐานอเมริกา ANSI/AAMI PB70 Level 2 ซึ่งต้องทดสอบการต้านการซึมผ่านของน้ําที่มีแรงดัน และการต้านการทะลุผ่านของน้ํา ปัจจุบันกรมวิทยาศาสตร์บริการและสถาบันพัฒนาอุตสาหกรรมสิ่งทอสามารถให้บริการทดสอบรายการดังกล่าวได้
ทั้งนี้นวัตกรรมชุด PPE (lsolation Gown) รุ่น “เราสู้” เป็นชุดแบบเสื้อคลุมแขนยาวกันน้ําชนิดใช้ซ้ําได้ (Reusable lsolation Gown) สามารถซักและใช้ซ้ําได้ไม่น้อยกว่า 20 ครั้ง การผลิตล็อตแรก 44,000 ชุด และทยอยส่งมอบให้องค์การเภสัชกรรมจนครบภายในเดือนพฤษภาคมนี้ หลังจากนั้นจะส่งมอบให้ศูนย์ปฏิบัติการกระจายเวชภัณฑ์ ดําเนินการจัดสรรและกระจายให้โรงพยาบาลต่างๆ ต่อไป ซึ่งคาดว่าจะสามารถทดแทนแบบ lsolation Gown ที่ต้องสั่งนําเข้ากว่า 880,000 ชุด
นอกจากนี้กรมวิทยาศาสตร์บริการยังได้ตั้งเป้าผลักดันการส่งเสริมขีดความสามารถของผู้ประกอบการ นวัตกร หน่วยตรวจสอบและรับรองทั้งในภาครัฐ ภาคเอกชน และมหาวิทยาลัยในประเทศไทย ในการผลิตและการพัฒนาอุปกรณ์ PPE และสร้างนวัตกรรมเครื่องมือและอุปกรณ์ทางการแพทย์ จะเป็นการเตรียมความพร้อมด้านโครงสร้างพื้นฐานด้านคุณภาพของประเทศ (National Quality Infrastructure, NQI) ที่เกี่ยวข้องกับการตรวจสอบและรับรองคุณภาพของผลิตภัณฑ์อุปกรณ์ PPE และนวัตกรรม เครื่องมือและอุปกรณ์ทางการแพทย์ เพื่อรองรับการผลิตและการพัฒนาเทคโนโลยีภายในประเทศ โดยจะพัฒนาห้องปฏิบัติการไปสู่การรับรองมาตรฐานเพิ่มขึ้น ซึ่งอยู่ระหว่างการหารือร่วมกันระหว่าง กรมวิทยาศาสตร์บริการ สํานักงานคณะกรรมการอาหารและยา และกรมวิทยาศาสตร์การแพทย์ มีเป้าหมายให้อุตสาหกรรมทางการแพทย์ได้รับความน่าเชื่อถือเป็นผู้นําในอาเซียนต่อไป
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สธ.-สภากาชาดไทย เสริมความเข้มแข็งรับบริจาคและปลูกถ่ายอวัยวะ เนื้อเยื่อ และดวงตา
วันพุธที่ 14 สิงหาคม 2562
สธ.-สภากาชาดไทย เสริมความเข้มแข็งรับบริจาคและปลูกถ่ายอวัยวะ เนื้อเยื่อ และดวงตา
กระทรวงสาธารณสุข และสภากาชาดไทย ร่วมมือกันสนับสนุนการดําเนินงานบริจาคและปลูกถ่ายอวัยวะ เนื้อเยื่อ และดวงตาให้มีความเข้มแข็งอย่างต่อเนื่อง ตั้งเป้าหมายเพิ่มการปลูกถ่าย ลดการตาย ได้คิวเร็ว
กระทรวงสาธารณสุข และสภากาชาดไทย ร่วมมือกันสนับสนุนการดําเนินงานบริจาคและปลูกถ่ายอวัยวะ เนื้อเยื่อ และดวงตาให้มีความเข้มแข็งอย่างต่อเนื่อง ตั้งเป้าหมายเพิ่มการปลูกถ่าย ลดการตาย ได้คิวเร็ว มีโรงพยาบาลศูนย์และโรงพยาบาลทั่วไปในทุกเขตสุขภาพเป็นศูนย์รับบริจาค และเป็นศูนย์ปลูกถ่ายไตและดวงตา ปัจจุบันมีผู้รอรับอวัยวะ 6,245 ราย และผู้รอรับดวงตา 12,964 ราย
วันนี้ (14 สิงหาคม 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และศาสตราจารย์กิตติคุณ นายแพทย์ศักดิ์ชัย ลิ้มทองกุล ผู้ช่วยเลขาธิการสภากาชาดไทย ร่วมลงนามบันทึกข้อตกลงความร่วมมือสนับสนุนการพัฒนาการรับบริจาคและปลูกถ่ายอวัยวะ เนื้อเยื่อ และดวงตา ระหว่างกระทรวงสาธารณสุขกับสภากาชาดไทย
นายอนุทินกล่าวว่า การปลูกถ่ายอวัยวะ เนื้อเยื่อ และดวงตา เป็นการรักษาที่ช่วยลดอัตราการเสียชีวิต ลดความพิการ ช่วยให้ผู้ป่วยสามารถกลับมาใช้ชีวิตได้ใกล้เคียงปกติมากที่สุด แต่ยังมีปัญหาในการเข้าถึงการปลูกถ่าย ซึ่งมีผู้รอปลูกถ่ายอวัยวะและดวงตาเพิ่มขึ้นทุกปี ปัจจุบันมีผู้รอรับอวัยวะ 6,245 ราย และผู้รอรับดวงตา 12,964 ราย ขณะที่สามารถปลูกถ่ายอวัยวะได้ปีละ 500 – 700 ราย และปลูกถ่ายกระจกตาได้เพียงปีละ 700 - 800 ราย กระทรวงสาธารณสุข ได้ร่วมมือกับสภากาชาดไทย สนับสนุนการดําเนินงานระบบบริจาคและปลูกถ่ายอวัยวะให้มีความเข้มแข็งอย่างต่อเนื่อง โดยให้โรงพยาบาลศูนย์และโรงพยาบาลทั่วไปเป็นศูนย์รับบริจาคอวัยวะ (Donor Center) พัฒนาทีมผ่าตัดนําไตออกส่วนภูมิภาคอย่างน้อยเขตละ 1 ทีม ลดข้อจํากัดในการนําอวัยวะออก และมีศูนย์ปลูกถ่ายไตและดวงตาอย่างน้อยเขตละ 1 โรงพยาบาล เพื่อให้ดําเนินการได้อย่างครบวงจร พร้อมทั้งจัดทําโครงการดวงตาสดใส เทิดไท้ 84 พรรษามหาราชินี เพิ่มการปลูกถ่ายกระจกตาในผู้ป่วยกระจกตาพิการ 8,400 ราย ที่จะครบกําหนด 12 สิงหาคม 2564 ทําให้มีผู้ได้รับการปลูกถ่ายอวัยวะ โดยเฉพาะไตและดวงตาเพิ่มมากขึ้น ลดการเดินทางไปส่วนกลาง เป็นไปตามเป้าหมาย เพิ่มการปลูกถ่าย ลดการตาย ได้คิวเร็ว
ด้านนายแพทย์สุขุมกล่าวว่า กระทรวงสาธารณสุข ได้จัดทําแผนพัฒนาระบบบริการด้านรับบริจาคและปลูกถ่ายอวัยวะ พัฒนาคุณภาพงานรับบริจาคและปลูกถ่ายอวัยวะ และความร่วมมือจากหลายภาคส่วน เพื่อให้การดูแลผู้ป่วยปลูกถ่ายอวัยวะเป็นไปอย่างครบวงจร เพิ่มจํานวนผู้บริจาคอวัยวะสําเร็จ ประชาชนเข้าถึงบริการใกล้บ้าน เพิ่มการปลูกถ่าย ลดระยะเวลารอคอย และลดอัตราตายระหว่างการรอปลูกถ่ายอวัยวะ ซึ่งในจํานวนผู้รอรับการปลูกถ่ายอวัยวะ เป็นผู้ป่วยไตเรื้อรังระยะสุดท้ายมากถึง 5,930 ราย (ข้อมูล ณ วันที่ 30 เมษายน 2562) และผู้รอรับการปลูกถ่ายดวงตา 12,525 ราย (ข้อมูล ณ วันที่ 31 มีนาคม 2562)
************************************ 14 สิงหาคม 2562
รัฐบาลไทย-ข่าวทำเนียบรัฐบาล-กระทรวงเกษตรฯ ผลักดันศูนย์ผลิตน้ำเชื้อพ่อโคพันธุ์ให้ได้มาตรฐาน จำหน่ายไปยังประเทศเพื่อนบ้าน
วันจันทร์ที่ 14 มกราคม 2562
กระทรวงเกษตรฯ ผลักดันศูนย์ผลิตน้ําเชื้อพ่อโคพันธุ์ให้ได้มาตรฐาน จําหน่ายไปยังประเทศเพื่อนบ้าน
กระทรวงเกษตรฯ ผลักดันศูนย์ผลิตน้ําเชื้อพ่อโคพันธุ์ให้ได้มาตรฐาน จําหน่ายไปยังประเทศเพื่อนบ้าน พร้อมขยายการให้บริการผสมเทียมครอบคลุมทั่วประเทศ ให้เกษตรกรเข้าถึงมากขึ้น
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมศูนย์ผลิตน้ําเชื้อพ่อโคพันธุ์ โครงการหลวงอินทนนท์ ต.แม่วิน อ.แม่วาง จ.เชียงใหม่ ว่า กระทรวงเกษตรฯ โดยกรมปศุสัตว์ ได้ริเริ่มพัฒนาปรับปรุงพันธุ์โคนม โคเนื้อโดยใช้เทคโนโลยีผสมเทียมตั้งแต่ปี 2499 จนถึงปัจจุบัน ซึ่งกรมปศุสัตว์ได้นําเข้าพ่อโคพันธ์ุจากต่างประเทศมาใช้ในการผลิตน้ําเชื้อแช่แข็งเพื่อให้เพียงพอต่อการใช้งาน สามารถปรับปรุงโคนม โคเนื้อของเกษตรกร และเพิ่มมูลค่าให้แก่ปศุสัตว์ของประเทศไทยได้อย่างทั่วถึง กรมปศุสัตว์จึงได้มีการดําเนินโครงการจัดตั้งศูนย์ผลิตน้ําเชื้อพ่อโคพันธุ์ขึ้น เพื่อวิจัยและพัฒนาการเลี้ยงสัตว์พ่อพันธุ์โคเนื้อโคนมพันธุ์ดีเยี่ยมที่ผ่านการทดสอบจากต่างประเทศ โดยเฉพาะโคสายพันธุ์ยุโรปซึ่งมีศักยภาพสูงในการปรับปรุงพันธุ์ปศุสัตว์ของประเทศไทย รวมทั้งวิจัยและพัฒนาการผลิตน้ําเชื้อแช่แข็งให้มีประสิทธิภาพสูงตลอดปี
นายลักษณ์ กล่าวต่อว่า ปัจจุบันมีศูนย์วิจัยและผลิตน้ําเชื้อแช่แข็งพ่อพันธุ์ 3 แห่ง ได้แก่ โครงการหลวงอินทนนท์ ภาคตะวันออกเฉียงเหนือ และลําพญากลาง โดยจะผลิตน้ําเชื้อแช่แข็งพ่อพันธุ์โค ทั้งโคเนื้อและโคนม ในส่วนของโครงการหลวงอินทนนท์นั้นส่วนใหญ่จะเป็นพ่อพันธุ์โคเนื้อจากต่างประเทศ และพ่อพันธุ์ที่ต้องการอากาศเย็น ซึ่งทั้ง 3 ศูนย์ฯ ได้รับการรับรองมาตรฐานฟาร์มและศูนย์ผลิตน้ําเชื้อมาตรฐาน โดยมีพ่อโครวมทั้งสิ้น 111 ตัว (โคนม 73 ตัว และโคเนื้อ 38ตัว) ศูนย์ฯ มีกําลังการผลิตน้ําเชื้อแช่แข็งรวม 974,000 โด๊สต่อปี แบ่งเป็น 1. น้ําเชื้อโคนม 570,000 โด๊ส และ 2. น้ําเชื้อโคเนื้อ 404,000 โด๊ส
ทั้งนี้ ภาพรวมการผสมเทียมโคนมในประเทศไทยนั้น มีจํานวนโคนมในประเทศ ประมาณ 560,000 ตัว อยู่ในวัยเจริญพันธุ์ที่สามารถผสมได้ 400,000 ตัว ได้รับบริการผสมเทียมร้อยละ 99 และมีปริมาณการใช้น้ําเชื้อแช่แข็งของกรมปศุสัตว์400,000 โด๊สต่อปี ส่วนจํานวนโคเนื้อเพศเมีย (วัยเจริญพันธุ์) มีประมาณ 1.66 ล้านตัว ได้รับบริการผสมเทียมประมาณ600,000 ตัว และมีปริมาณการใช้น้ําเชื้อแช่แข็งของกรมปศุสัตว์ 400,000 โด๊สต่อปี
สําหรับแนวทางการส่งเสริมการเลี้ยงโคเนื้อและโคนมเพื่อรองรับ FTA กระทรวงเกษตรและสหกรณ์ โดยกรมปศุสัตว์ จะผลักดันเรื่องการรองรับมาตรฐานศูนย์ผลิตน้ําเชื้อเอกชนเพื่อกระตุ้นให้เอกชนผลิตน้ําเชื้อคุณภาพดีเป็นการเพิ่มประสิทธิภาพและคุณภาพการบริการผสมเทียมให้ดีขึ้น และส่งเสริมการส่งออกน้ําเชื้อไปจําหน่ายยังต่างประเทศ รวมทั้งดําเนินการด้านกฎหมายในศูนย์ผลิตน้ําเชื้อที่ไม่ได้มาตรฐาน พร้อมเพิ่มศักยภาพห้องปฏิบัติการตรวจคุณภาพน้ําเชื้อของกรมปศุสัตว์ให้ได้รับมาตรฐานสากล (ISO17025 ภายในปี 2563) อีกทั้งสนับสนุนงบประมาณในการเพิ่มหน่วยผสมเทียมและเพิ่มการให้บริการผสมเทียมของกรมปศุสัตว์ในพื้นที่ต่างๆ ให้ครอบคลุมทั่วประเทศ ให้เกษตรกรเข้าถึงบริการได้เพิ่มขึ้น ตลอดจนผลักดันการจําหน่ายน้ําเชื้อของกรมปศุสัตว์ไปยังประเทศเพื่อนบ้านอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​กกจ. เข้ม ต่างด้าว แย่งอาชีพคนไทย
วันศุกร์ที่ 10 กรกฎาคม 2563
​กกจ. เข้ม ต่างด้าว แย่งอาชีพคนไทย
กรมการจัดหางานชี้แจงไม่เคยอนุญาตให้คนต่างด้าวทําอาชีพขายไอติม เพราะคนต่างด้าวไม่สามารถทําได้ พร้อมสั่งเจ้าหน้าที่ชุดปฏิบัติการลงพื้นที่ตรวจสอบการทํางานของคนต่างด้าวอย่างเข้มงวด พบกระทําผิดดําเนินคดีทั้งนายจ้างและคนต่างด้าวทันที ไม่มีข้อยกเว้น
นายสุชาติ พรชัยวิเศษกุล อธิบดีกรมการจัดหางาน เปิดเผยถึงกรณีที่มีข่าวว่า พบแรงงานต่างด้าวขี่รถขายไอติม แย่งอาชีพคนไทย ทําให้คนไทยได้รับความเดือดร้อน ว่า เกี่ยวกับเรื่องนี้กรมการจัดหางานมิได้นิ่งนอนใจ ได้สั่งการให้เจ้าหน้าที่ชุดปฏิบัติการตรวจสอบการทํางานของคนต่างด้าวทั่วประเทศของกรมการจัดหางาน โดยเฉพาะจังหวัดที่มีแรงงานต่างด้าวทํางานเป็นจํานวนมาก เช่น สมุทรสาคร ปทุมธานี สมุทรปราการ ภูเก็ต สุราษฎร์ธานี สงขลา เชียงใหม่ กรุงเทพมหานคร อาทิ เขตห้วยขวาง เขตสุขุมวิท เป็นต้น ซึ่งเจ้าหน้าที่จะลงพื้นที่ตรวจสอบข้อเท็จจริงที่เกิดขึ้น เนื่องจากรถขายไอติมเป็นงานเร่ขายสินค้า ที่ห้ามคนต่างด้าวทําและเป็นการแย่งอาชีพคนไทย ตามประกาศกระทรวงแรงงาน เรื่อง กําหนดงานที่ห้ามคนต่างด้าวทํา ที่มีผลใช้บังคับตั้งแต่วันที่ 20 มิถุนายน 2563 และหากนายจ้าง/สถานประกอบการจะจ้างแรงงานต่างด้าวทํางานงานกรรมกร และงานขายของหน้าร้าน จะต้องปฏิบัติตามประกาศกรมการจัดหางาน เรื่อง เงื่อนไขการรับคนต่างด้าวเข้าทํางานกรรกรและงานขายของหน้าร้านกับนายจ้าง ซึ่งต้องเป็นคนต่างด้าวของประเทศที่ไทยมี MOU ด้วยเท่านั้น คือ กัมพูชา ลาว เมียนมา และเวียดนาม
“ หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ให้ความสําคัญกับการตรวจสอบการทํางานของคนต่างด้าว นายจ้างต้องดําเนินการตามกฎหมาย เนื่องจากการบริหารจัดการการทํางานของคนต่างด้าว ต้องคํานึงถึงความมั่นคงของชาติ ความจําเป็นต่อระบบเศรษฐกิจ รวมทั้งโอกาสในการประกอบอาชีพของคนไทย พร้อมเร่งให้กรมการจัดหางานประชาสัมพันธ์ สร้างการรับรู้ แก่นายจ้าง/สถานประกอบการ ให้ทราบและปฏิบัติตามเงื่อนไขการรับคนต่างด้าวเข้าทํางาน
ซึ่งตั้งแต่วันที่ 1 ตุลาคม 2562 ถึงวันที่ 1 กรกฎาคม 2563 กรมการจัดหางาน ได้ตรวจสอบการทํางานของแรงงานต่างด้าวทั่วประเทศ จํานวน 367,343 คน ดําเนินคดี จํานวน 1,601 คน พบเป็นเมียนมามากสุด จํานวน 832 คน รองลงมาเป็นกัมพูชา 318 คน ลาว 301 คน เวียดนาม 43 คน และอื่นๆ 107 คน
เป็นแรงงานต่างด้าวทํางานที่ห้ามคนต่างด้าวทํา คือ งานขายของหน้าร้าน จํานวน 9,582 คน งานเร่ขายสินค้า 490 คน และงานอื่นๆ จํานวน 19,811 คน ได้แก่ คนงานประดิษฐ์เครื่องแต่งกาย งานนวดแผนไทย งานจําหน่ายอาหาร(คนต่างด้าวเป็นเจ้าของเอง) งานเสริมสวย คนงานบริการ งานก่ออิฐช่างไม้หรืองานก่อสร้างอื่น พนักงานรักษาความปลอดภัย ขับขี่ยานพาหนะ งานบริการนําเที่ยว งานรับใช้ในบ้าน งานทําหมวก งานกสิกรรม และได้เปรียบเทียบปรับแรงงานต่างด้าว คิดเป็นเงินค่าปรับจํานวน 1,948,500 บาท ผลักดันส่งกลับประเทศต้นทางไปแล้ว จํานวน 368 คน ” อย่างไรก็ตาม ที่ผ่านมากรมการจัดหางานไม่เคยออกใบอนุญาตทํางานให้กับคนต่างด้าวในอาชีพขายไอติมแต่อย่างใด เพราะเป็นงานที่คนต่างด้าวไม่สามารถทําได้ นายสุชาติฯ กล่าว
ทั้งนี้ ผู้ที่พบเห็นการจ้างคนต่างด้าวทํางานโดยผิดกฎหมาย สามารถแจ้งเบาะแสหรือร้องทุกข์ได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน